PIIBEL ARMSAKS
Ühel eakal mehel lõhkes peas veresoon
ja ta sai halvatuse.
Mees ei saanud liikuda ega ka rääkida.
Naine pidi tema eest 7 päeva nädalas hoolitsema,
ilma ratastoolita, WC ja vannitoata.
Ilmselt hakkasid ka naise selg ja närvid üles ütlema.
Suvel tekkisid mehel lamatised.
Taastusravi puudumisel liigesed jäigastusid
ja need valutasid pidevalt.
Kuna isa enam raha ei teeninud,
sattus pere raskustesse.
Haige mees oli rusutud.
Ta oli kibestunud ja rikkus teiste tuju ära.
Mees meenutas oma varasemat elu, pahasid tegusid.
Ta mõistis tasahilju,
et haigus polnud tema kõige suurem probleem.
Suurim probleem oli patt.
Kibestumus Jumala ja ligimeste vastu.
Kõik halvad sõnad,
mida ta oli tervena oma naisele välja öelnud,
kes tema pärast ennast surnuks rassis -
mees ei saanud andeks paluda ega andeks saada.
Ta ei saanud minna 200 km kaugusele Jeruusalemma,
et tuua patuohvrit.
Surres lõpetaks ta põrgus.
Mõtle, kui sa ei saaks enam kunagi sõnakestki öelda.
Milliste sõnade ütlemata jätmine teeks sulle kõige enam tuska?
Kas see, kui sa ei tänanud aegsasti oma vanemaid või abikaasat?
Või kui sa ei palunud oma pahategude eest andeks?
Milliste sõnade väljaütlemine valmistab sulle enim meelehärmi?
Halvatul oli siiski neli sugulast või sõpra,
kes ei andnud alla.
Nad kuulsid, et Kapernauma tuli uus rabi, Jeesus.
Ta oli ühel sabatiõhtul teinud terveks kõik haiged.
See juhtus üllatuslikult.
Halvatut ei jõutud õigeks ajaks kohale tirida.
Pärast seda läks Jeesus Galilea ümbrusse.
Levisid kuuldused, et Ta tuli tagasi Kapernauma
ja elas kalamees Siimona ämma majas.
Neli meest läksid jooksujalul haige koju.
Sel korral ei kavatsenud nad lasta seda võimalust käest.
Nad haarasid kiiresti madratsi neljast otsast kinni
ja hakkasid tirima haiget Peetruse majja.
See polnud kerge töö.
Haige oli raske
ja Kapernauma teed olid kitsad.
Kui eesel tuli vastu, tuli kandjatel tükk maad tagasi minna.
Võib-olla haige ei tahtnudki kuhugi minna.
Halvatud kardavad maha kukkuda, kui neid ühest kohast teise viiakse.
Inimeste trügimine ja põrnitsemine vaevab neid.
Haige mees ei saanud protesteerida,
kuna ta oli kõnevõimetu.
Tuli minna sinna, kuhu viidi.
Kui nad lõpuks higistena Peetruse maja ette jõudsid,
siis nad pettusid kõvasti.
Maja oli puupüsti täis
ja rahvas ei lasknud neid sisse.
Madrats oleks võtnud liiga palju ruumi.
Jeesusel ei olnud tervendamiskoosolek,
vaid piiblitund.
Kaugelt oli saabunud kirjatundjaid,
et hinnata uue rabi õpetust.
"Mida teha? Koju ei saa ju minna!" otsustasid kandjad.
Haige ei peaks teist sarnast reisi vastu.
Ta ei jaksaks õues kuuma käes koosoleku lõppu oodata.
Ta tuli ruttu Jeesuse ette saada.
"Ma tean!" hõikas üks.
"Teeme katusesse augu!"
Haige tirimine katusele oli suur ettevõtmine.
Madratsit ei saanud horisontaalselt hoida.
Ta tuli seljas üles tirida.
Haige oli hirmust kange.
Siis tuli veel otsida kuskilt raudkang ja muud tööriistad.
Augu tegemine katusesse oli raske ja ohtlik.
Katused tehakse Iisraelis lubjakivitükkidest,
mille all oli puitsõrestik.
See polnud mingi kuuseokstest onn, mida saaks kergesti lõhkuda.
Lõhkumise müra segas Jeesuse juttu.
Ta pidi piiblitunni katkestama.
Alt toast kostus vihaseid protestihääli.
Kandjad ei jätnud järele.
Haige tuli iga hinnaga saada Jeesuse ette.
Markus jutustab:
"Ja nende usku nähes ütles Jeesus halvatule:
"Poeg, sinu patud on sulle andeks antud!""
Kelle usku Jeesus nägi?
Mitte halvatu, vaid kandjate.
Usk on see,
et inimene läheb oma häda ja pattudega Jeesuse juurde.
Kandjad tegid just seda.
Nad uskusid,
et Jeesus võib ja ka saab aidata nende õnnetut sõpra.
Nad ei andnud enne alla, kui said ta panna Jeesuse ette.
Sellist suhtumist nimetab Jeesus usuks.
Hea vaataja, tee samamoodi, kui need mehed.
Mine sinna, kus saad täna Jeesusega kohtuda
ja tiri sinna ka oma kannatav sõber.
Vii ta Jumala Sõna juurde,
jumalateenistusele või piiblitundi.
Niimoodi tehes näitad, et usud,
et Jeesus võib ja tahab aidata su kannatavat sõpra.
Ära tagane, ükskõik kui suuri takistusi sul tuleb.
Haige lebas nüüd Jeesuse ees põrandal,
sõnagi lausumata.
Jeesus vaatas teda ja ütles talle:
Poeg, sinu patud on sulle andeks antud!”
Miks Vabastaja selles järjekorras asju tegi?
Miks ta kohe kannatanut ei tervendanud?
Kuna Ta teadis mehe suurimat probleemi.
See polnud haigus, vaid patt.
Haigus kestaks eluea,
patu palk oleks igavene hukatus.
"Poeg, sinu patud on sulle andeks antud."
Halvatu poleks ehk tahtnudki oma pattudega Jeesuse juurde tulla.
Ta oli arvanud, et ei saa neid kunagi andeks
ja läheb põrgusse.
Kui ta kuulis pattude andeksandmisest,
siis ta südames tekkis usk.
Ta mõistis, et kõik ta kurjad sõnad ja hoolimatus oli talle andestatud.
Järsku oli süda kerge kui udusulg.
Surm ei hirmutanud enam.
Taevauks oli pärani lahti madratsil lebava mehe ees.
Ta sai aru, et jaksab ka oma haigust kanda -
täiesti teisel viisil.
Ta saaks pärast surma igal juhul terve ihu.
Mida kandjad katusel mõtlesid?
Nad ei toonud sõpra pattude andestamise sõnu kuulama,
vaid terveks saama.
Võib-olla olid mehed natuke pettunud.
Majas olevad Kirjatundjad seevastu värisesid raevust.
Nad tabasid nüüd naatsaretlase valeõpetusega.
Patte saab andeks anda vaid Jumal.
Ilma vereohvrita ei saa seda teha.
Ohvriloom peab patud ära kandma, enne kui puhtaks kuulutatakse.
Keegi peab patuse eest surema.
Mis õigusega andis Jeesus haigele patud andeks?
Jeesus luges nende mõtteid kui avatud raamatut.
Ta küsis neilt vastu.
"Kumb on kergem, kas öelda halvatule:
Sinu patud on andeks antud!”
või öelda talle: Tõuse püsti, võta oma kanderaam ja kõnni!”?
Suured teoloogid vaikisid.
Mõlemad variandid olid surelikule sama võimatud.
Jeesus jätkas:
"Aga et te teaksite,
et Inimese Pojal on meelevald patte andeks anda maa peal.”
Ta rääkis nüüd halvatuga.
"Tõuse püsti, võta oma kanderaam ja mine koju!”
Sellepärast Jeesus tegi ja teeb imesid.
Mitte selleks, et ilmutada maailmale oma väge,
vaid oma armu.
Imega Ta tahab näidata,
et Tema antud andestus kehtib.
Kui Tema Sõna tervendab haige,
siis see võib ka patust vabastada.
Seda loogikat ei saanud kirjatundjad ümber lükata.
Haige tervendamine läks Talle maksma vaid ühe sõna.
Ta lõi ju sõnaga ka maailma.
Pattude andestamine maksis Talle elu.
Ta pidi saama patuohvriks, et Tema kuulutatud andestus kehtiks.
Tema oli Jumala Tall,
kes kandis inimkonna eest kõik nende patud.
Markus jutustab: "Ja kohe tõusis too püsti,
võttis oma kanderaami ja läks välja kõigi silma all."
Haige sai Jeesuselt puhta südametunnistuse
ja terve ihu.
Ta unustas Jeesust tänada.
Ta oli päris segi.
Kui Jeesus poleks palunud tal oma madratsit kaasa võtta,
oleks see jäänud Peetruse majja.
Mehega juhtus kaks imet.
Ta sai tagasi liikumisvõime
ja ta tasakaalutunnetus töötas normaalselt.
Kui inimene on aastaid pikali olnud,
siis ta saab vaid tasapisi üles tõusta.
Kõndimist tuleb ka kaua harjutada.
See mees aga sai sellega kohe hakkama.
Millal halvatu usku pöördus?
Kas siis, kui juhtus ime? Ei.
Siis, kui ta kuulis, et Jeesus andis talle patud andeks.
Jeesus lahendas esmalt halvatu suurima probleemi
ja alles siis järgmise.
Ta tahab samas järjestuses lahendada ka sinu probleemid.
Kas oled sellega nõus?
Kas oled nõus, et su suurim probleem lahendati ristil
ja su patud on sulle andeks antud?
Kas oled nõus veel natuke tervenemist ootama?
Mõni peab seda uue loomiseni ootama.
Miks Jeesus seda haiget pojaks kutsus?
Ta oli ju selgelt temast noorem.
Kuna Ta ilmus Taevaisa asemikuna.
Ta kutsus meest Jumala perekonna liikmeks.
See mees oli nelipühipäeval Kapernaumas
kindlasti esimeste ristitute hulgas.
Kogudus ehk kogunes sealsamas Peetruse ämma majas,
mille katusesse ta sõbrad põhjatu augu tegid.
Sellele kohale ehitati hiljem kirik,
mille vundament on siiani Kapernaumas näha.
Hea vaataja,
mida sina suurima probleemi ehk patuga teed?
Sa vajad elavat kogudust,
et sa ei unustaks õiget lahendust.
Jeesus andis oma järgijatele sama väe patte andeks anda.
Otsi endale kogudus, kus räägitakse puhast Jumala Sõna
ja kus armulauda jagatakse Piibli alusel.
Seal tahab Jeesus kuulutada sulle igal pühapäeval
Sõna ja sakramendiga:
"Mu poeg ja mu tütar, sinu patud antakse sulle andeks."
Soovides toetada TV7 tööd, võid helistada 900 1777 (7 eur). Aitäh!
Tõlge: Külli Kuusk